हो सकता है, आप अपने एक्स-बॉयफ्रेंड को पाने के लिए तिलमिला रही हों, लेकिन ऐसे में अगर आप कुछ गलती कर सकती हैं, तो वो ये कि उसके आसपास ही रहना, उसे कॉल करना या या फिर क्लास में तब तक पलकें झपकाए बिना उसकी ओर निहारते रहना, जब तक कि उसे इस बात का अंदेशा न हो जाए। अगर आप हर वक़्त उसके आसपास रहेंगी, तो शायद उसे ये समझ आ ही जाएगा, लेकिन ये शायद ऐसा कुछ नहीं होगा, जिसे वो पसंद ही करे। इसकी बजाय, आपको कुछ पल रुक जाना चाहिए और कम से कम कुछ हफ्ते या और वक़्त तक उसके आसपास रहना भी बंद करना होगा।  अब आप डिसाइड कर सकती हैं, कि उसके साथ में पूरी तरह से कांटैक्ट बंद करना चाहती हैं या फिर अगर कॉलेज या ऑफिस के चलते ऐसा कर पाना मुश्किल है। उसे कॉल करना या मैसेज करना बंद कर दें। फिर चाहे आप किसी ऐसी फनी सी चीज़ के बारे में सोच रही हों, जो आपको उसकी याद दिला रहा हो, तो भी अभी के लिए आपका रुकना ही बेहतर रहेगा। उसे देखना पूरी तरह से अवॉइड करने की कोशिश करें, फिर चाहे वो म्युच्युअल फ्रेंड्स के साथ ही क्यों न बात कर रहा हो। अगर आप खुद को उसके साथ किसी पार्टी में पाएँ, तो आपको उसके साथ में रूड बिहेव करने की जरूरत नहीं है, लेकिन आपको उसके साथ में बहुत ज्यादा भी बातें नहीं करना है। अपने एक्स से ब्रेक लेने के लिए आपको उसके साथ रूड बिहेव करने की कोई जरूरत नहीं है। अगर आप उसके सामने आ जाती हैं, तो आपको उससे दूर नहीं भागना है, लेकिन आपको उसके साथ में एकदम चिपके भी नहीं रहना है और न ही उससे फालतू की बातें करना शुरू कर देना है। जब आप आपके बॉयफ्रेंड के साथ में दूरी बना रही हों, उस दौरान आप अपने रिश्ते में हुई प्रॉब्लम्स के बारे में सोच पाने की अच्छी पोजीशन में होंगी। अगर आप उसे वापस पाना चाहती हैं, तो आपको पता लगाना होगा, कि ऐसा क्या है, जो गलत हुआ, ताकि आप उसे फिर कभी न दोहरा सकें। वो प्रॉब्लम कुछ बहुत सिंपल सी भी हो सकती है या फिर उसे पहचानने में शायद जरा ज्यादा वक़्त भी लग सकता है। यहाँ पर ऐसी कुछ बातें दी हुई हैं, जो शायद गलत हुई हों:  आप शायद बहुत ज्यादा जैलस या कंट्रोलिंग रही हों और वो इसे और हैंडल नहीं कर पाया हो। हो सकता है, आप दोनों एक-साथ ज्यादा वक़्त न बिता पाते हों। हो सकता है, उसे ऐसा लगता हो, कि आप बहुत ज्यादा केयरिंग या प्यार करने वाली न रही हों। हो सकता है, आप उसे बहुत ज्यादा ही चिपकू टाइप की लगती हों और शायद आप हर वक़्त उसके ही आसपास रहा करती हों। हो सकता है, शायद किसी तरह की परिस्थिति में बदलाव आया हो, जैसे आप में से किसी एक को किसी दूसरे शहर चले जाना पड़ा हो या फिर शायद उसे कुछ ही महीनों में कॉलेज छोड़ना पड़ा हो और वो सब कुछ तोड़ना चाहता हो। हो सकता है, आप हमेशा झगड़ा ही किया करते हों और कभी भी एक-साथ नहीं रहा करते हों। एक बार आपको आपके रिश्ते में जो भी गलत हुआ, वो समझ आ जाए - जो शायद किसी एक अकेली प्रॉब्लम होने की बजाय, कई सारी प्रॉब्लम्स का कोंबिनेशन हो - तो अब ये वक़्त आपका अगली बार कैसे इससे अलग कुछ किया जाए, के बारे में सोचने का है। अगर आप फिर से वापस वही सब ड्रामा और प्रॉब्लम्स क्रिएट करने वाले हैं, तो फिर आपके अपने एक्स-बॉयफ्रेंड को वापस पाने का क्या मतलब निकलेगा।  आपको कुछ बड़े बदलाव करने होंगे, फिर चाहे ये आपकी अपनी पर्सनालिटी के किसी ऐसे पहलू को कंट्रोल करना हो, जिसकी वजह से रिश्ता खत्म हुआ हो या फिर अगर रिश्ता एक बार फिर से शुरू हो जाए, तो फिर रिश्ते के डाइनैमिक्स को कैसे बदलना है, के बारे में सोचना। अगर आपका बहुत ज्यादा जैलस होना असली प्रॉब्लम रही है, तो फिर आपको सोचना होगा, कि आप कैसे जैलस होना कम कर सकती हैं। अगर उसे ऐसा लगता है, कि आप बहुत ज्यादा बॉसी या कंट्रोलिंग हैं, तो फिर आपको अपनी पर्सनालिटी के इस पहलू को कम करने के बारे में सोचना होगा। अगर आप दोनों हमेशा ही झगड़ते रहते थे, तो फिर आपको अपनी ओर से झगड़ा करने से बचने के तरीकों के बारे में सोचना होगा। अगर प्रॉब्लम के पीछे ज्यादा उसी का हाँथ रहा है, तो फिर आपको सोचना होगा, कि आप कैसे एक बार फिर से, बिना इस प्रॉब्लम के उसके साथ में रह सकेंगी -- हो सकता है, कि वो भी बदलने की कोशिश कर रहा हो। लेकिन अगर वो बदलने की इच्छा नहीं रखता और आपको भी ऐसा लगता है, कि ये इशू आगे भी जारी रहने वाला है, तो फिर आपको अब फैसला करना होगा, कि आपको उसे पाने की कोशिश करना भी चाहिए या नहीं। रिश्ता खत्म होने के पीछे जो भी वजह रही हो, उसके ऊपर काम करने के लिए कुछ वक़्त लें और बस अपना साथ एंजॉय करने में या फिर अपने फ्रेंड्स के साथ में मिलने में भी कुछ वक़्त बिताएँ। ऐसी तीन कमियों की लिस्ट बनाएँ, जिन्हें आप अपने आप में बदलना चाहती हैं और फिर धीरे-धीरे उन्हें पहचानना शुरू करें। एक अच्छे इंसान की तरह बन पाने में पूरी ज़िंदगी निकल जाती है, लेकिन फिर भी अपनी तरफ से बेहतर बनने के लिए सिर्फ छोटे-छोटे स्टेप्स लेना भी आपके रिश्ते में मदद कर सकता है।  अगर आप "अपने साथ" में कुछ क्वालिटी टाइम बिताने लगेंगी, तो आपका एक्स भी आपके बारे में सोचना शुरू कर देगा। अगर आप सिर्फ अपने ऊपर फोकस करने में बिजी रहेंगी, तो ये भी उसके अंदर आपके बारे में सोच जगा देगा। कुछ वक़्त अपनी गर्लफ्रेंड्स के साथ में, काम करते हुए या फिर अपनी फेवरिट हॉबीज को पूरा करते हुए बिताएँ। अपने ऊपर काम करने में बहुत ज्यादा भी नहीं, लेकिन कुछ वक़्त जरूर बिताएँ। अगर आप महीनों तक अपने इशू को समझने में बिता देंगी, और पूरी तरह से ही गायब रहेंगी, तो शायद आपका एक्स भी मूव ऑन कर लेगा।
احصلي على راحة وابتعدي عن حبيبك. فكّري في طبيعةِ الخطأ الذي تم. قومي بعمل مخطط لمواجهة المشكلة. اعملي على ذاتك.